ທະຫານຢູເຄຣນ ຖອນອອກຈາກ ເມືອງ Debaltseve ທີ່ຖືກປິດລ້ອມ
ປະທານາທິບໍດີ Poroshenko ແຫ່ງຢູເຄນ ສັ່ງໃຫ້ທະຫານຂອງຕົນ ຖອນອອກຈາກເມືອງ Debaltseve ຕາມທີ່ໄດ້ວາງແຜນໄວ້ ແລະ ຢ່າງເປັນລະບຽບ.
ປະທານາທິບໍດີຢູເຄຣນກ່າວວ່າ ສ່ວນໃຫຍ່ຂອງກຳລັງລັດຖະ ບານ ຂອງທ່ານ ໄດ້ຖອນອອກຈາກເມືອງ Debaltseve ທີ່ ຍາດແຍ່ງກັນກັບພວກກະບົດນິຍົມຣັດເຊຍ ຊຶ່ງໄດ້ປິດລ້ອມ ເມືອງນັ້ນໄວ້ ແລະເປັນບ່ອນ ທີ່ມີການສູ້ລົບກັນຢູ່ຕໍ່ມາ ເຖິງ ແມ່ນໄດ້ບັນລຸຂໍ້ຕົກລົງຢຸດຍິງກັນແລ້ວກໍຕາມ ກອງກຳລັງຂອງລັດຖະບານ Kiev ໄດ້  ອີງຕາມຄຳຖະແຫຼງຜ່ານທາງວີດີໂອ ໃນ ວັນພຸດມື້ນີ້ຂອງປະທານາທິບໍດີ Petro Poroshenko ທີ່ ວາງແຜນຈະເດີນທາງໄປຍັງແນວໜ້າເພື່ອພົບພໍ້ກັບພວກ ທະຫານ ໃນຕອນບ່າຍມື້ນີ້ ທ່ານ Poroshenko ກ່າວວ່າ ມາຮອດປັດຈຸບັນ ໜ່ວຍທະຫານຕ່າງໆຂອງຢູເຄຣນ ແມ່ນໄດ້ຖອນອອກຈາກເມືອງໄປ 80 ສ່ວນຮ້ອຍແລ້ວ ແລະຄາດວ່າ ອີກສອງຂະບວນຈະຖອນ ອອກໄປໃນບໍ່ຊ້ານີ້ ທ່ານກ່າວອີກວ່າ  ມີທະຫານຢູເຄຣນພຽງແຕ່ 30 ຄົນເທົ່ານັ້ນ ໄດ້ຮັບບາດເຈັບໃນລະຫວ່າງການຖອນອອກມາ ເຖິງແມ່ນໄດ້ຕົກຢູ່ໃຕ້ການຖືກລະດົມຍິງປືນ ໃຫຍ່ໃສ່ຢ່າງໜັກກໍຕາມ ເມືອງຍຸດທະສາດແຫ່ງນີ້ ຊຶ່ງໄດ້ຖືກພວກກະບົດນິຍົມຣັດເຊຍປິດລ້ອມໄວ້ນັ້ນ ໄດ້ເປັນ ຈຸດສູນກາງຂອງການຕໍ່ສູ້ກັນ ໃນຫວ່າງບໍ່ເທົ່າໃດອາທິດຜ່ານມານີ້ ເຖິງແມ່ນໄດ້ມີການບັນ ລຸຂໍ້ຕົກລົງຢຸດຍິງ ພາຍໃຕ້ການໄກ່ເກ່ຍຂອງນາໆຊາດ ທີ່ເລີ້ມມີຜົນບັງຄັບໃຊ້ມາຕັ້ງແຕ່ວັນອາທິດແລ້ວນີ້ກໍຕາມ ພວກຫົວແບ່ງແຍກໄດ້ຢືນຢັດວ່າ ເມືອງດັ່ງກ່າວໄດ້ຖືກປິດລ້ອມ ກ່ອນການຢຸດຍິງເລີ້ມມີຜົນບັງຄັບໃຊ້ ໂດຍເຮັດເຂດດັ່ງກ່າວ ເປັນພາກສ່ວນຂອງຂົງເຂດ ທີ່ຢູ່ພາຍໃຕ້ການຄວບ ຄຸມຂອງຝ່າຍກະບົດ ແທນທີ່ຈະເປັນເຂດແນວໜ້າ ບ່ອນທີ່ພວກຜູ້ຕາງໜ້າໄດ້ຕົກລົງກັນວ່າ ການສູ້ລົບກັນຈະຍຸດຕິລົງນັ້ນ